section_heading: Pozadina
paragraph_text: Basist Blinka-182 Mark Hoppus u kratko vrijeme napisao je pjesmu o zamišljenom prekidu s djevojkom. Pjesma mu je spontano došla tj. pala napamet pa ju je razradio: "Ako radiš na pjesmi tjednima i tjednima, onda ju forsiraš." Prepoznatljivi gitarski riff u pjesmi "Dammit" prvo je odsviran na akustičnoj gitari kojoj su falile dvije žice. Gitarist Tom DeLonge je smatrao pjesmu vrhuncem pisanja pjesama sastava. Pjesma je napisana tik izvan Hoppusovog vokalnog dometa, što je od njega zahtijevalo da se napreže dok pjeva (pjesma ima primjetno grublje i raskalašnije vokale no ostatak albuma). Hoppus je usprkos tomu imao problema s vokalima tijekom snimanja albuma, primarno zbog vokalnih vježbi i konstantnog pušenja. Zbog ovih faktora, a i stresa od snimanja pjesme "Dammit", Hoppus je ozbiljno oštetio glasnice, zbog čega je sastav morao odgoditi snimanje albuma u prosincu 1996. godine. "Ustvari jako volim svoj glas na 'Dammitu'. Zvuči baš onako sirov i baza," rekao je Hoppus 2001. godine. "Ali ipak, tu tehniku ne preporučam za vježbanje. Znate, pušenje, deranje, i to." Kao rezultat ovog incidenta, na koncertima napjev uvijek pjeva Tom DeLonge. Budući gitarist i vokalist Matt Skiba, koji je zamijenio DeLongea 2015. godine, također pjeva napjev.